***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2019-2020 нче уку елы)

**9 нчы сыйныф**

**Үткәрү вакыты – 120 минут**

**Максималь балл – 44**

**I. Тестлардан дөрес җавапны билгеләгез.**

1. Басымы дөрес күрсәтелгән сүзне билгеләгез. **(2 балл)**

а) *ба-ра-сыз-мы****′***;

ә) *ба-ра-сы****′****з-мы*;

б) *ба-ра′-сыз-мы*;

в) *ба****′****-ра-сыз-мы*.

2. Җөмләдәге ТСТ (тартык+сузык+тартык) калыбындагы иҗекләр саны дөрес күрсәтелгән рәтне билгеләгез. **(2 балл)**

*Алтын көз – муллык көзе – җир өстенә канатын җәя.* (Г.Мөхәммәтшин)

а) 5;

ә) 6;

б) 7;

в) 8.

3. ***Җанатар*** сүзенең мәгънәсе дөрес аңлатылган рәтне билгеләгез. **(2 балл)**

а) тренер;

ә) судья;

б) спорт ярышларында катнашучы;

в) спорт ярышларын караучы.

4. Калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Кошлар агачларда кышлый торган зарарлы бөҗәкләрне чүпли, шуның* ***өчен*** *җимлекне бакчага да элеп куярга кирәк.* (Календарьдан)

а) бәйлек сүз;

ә) бәйлек;

б) кисәкчә;

в) ияртүче теркәгеч.

5. Мәкальдә кулланылган рәвешнең төркемчәсе дөрес күрсәтелгән рәтне билгеләгез. **(2 балл)**

*Вакытны бушка уздырган кеше ахмак.* (Мәкаль)

а) вакыт рәвеше;

ә) күләм-чама рәвеше;

б) урын рәвеше;

в) сәбәп-максат рәвеше.

6. Сүзтезмә дөрес күрсәтелгән рәтне билгеләгез. **(2 балл)**

а) *гөмбә*;

ә) *чебен гөмбәсе*;

б) *зур гөмбә*;

в) *Гөмбә үсә*.

7. Җөмлә төре дөрес күрсәтелгән рәтне билгеләгез. **(2 балл)**

*Безнең шатлыктан кычкырып җырлыйсыбыз килә!* (Газиз Мөхәммәтшин)

а) хикәя, тойгылы, җәенке, ике составлы, ким;

ә) боерык, тойгылы, җәенке, ике составлы, ким;

б) хикәя, тойгылы, җәенке, ике составлы, тулы;

в) хикәя, тойгылы, җәенке, бер составлы, тулы.

8. Җөмләдә тыныш билгеләре дөрес куелган рәтне билгеләгез. **(2 балл)**

*Бүген барысы да Лилия дә Ләйсән дә Илдар да Булат та һәммәсе дә бәйрәмдә чыгыш ясыйлар*

а) *Бүген барысы да – Лилия дә, Ләйсән дә, Илдар да, Булат та – һәммәсе дә бәйрәмдә чыгыш ясыйлар.*

ә) *Бүген барысы да – Лилия дә, Ләйсән дә, Илдар да, Булат та: һәммәсе дә бәйрәмдә чыгыш ясыйлар.*

б) *Бүген барысы да: Лилия дә, Ләйсән дә, Илдар да, Булат та, һәммәсе дә бәйрәмдә чыгыш ясыйлар.*

в) *Бүген барысы да: Лилия дә, Ләйсән дә, Илдар да, Булат та – һәммәсе дә бәйрәмдә чыгыш ясыйлар.*

**II. Теоретик бирем.**

Күпнокталар урынына тиешле сүзләрне өстәп языгыз. **(8 балл)**

*Үпкәдән килә торган һава агымының, тоткарлыкка очрамыйча, тавыш ярдәмендә генә ясалган сөйләм авазлары* ***...*** *авазлар дип аталалар. К, г хәрефләре [к] һәм [****...****] һәм [г],**[****...****] авазлары өчен билге булып йөриләр. Билгеле бер грамматик формада гына омоним булган сүзләр* ***...*** *дип атала.* ***...*** *кушымчалар сүзнең лексик мәгънәсен үзгәртәләр һәм яңа сүз ясыйлар. Предметның кемнеке икәнен, кайсы затка караганын белдерә торган алмашлыклар* ***...*** *алмашлыклары дип атала.* ***...*** *хәле беркайчан да аерымланмый. Иясе генә булган җөмлә – бер составлы* ***...*** *җөмлә дип атала.*

**III. Гамәли-иҗади бирем.**

1. Текстны татар теленә тәрҗемә итегез. **(8 балл)**

*Занимайтесь спортивными играми! Помните, что спорт полезен для здоровья. Спорт – это ещё и интересное общение. Возьмите в руки мяч! Посмотрите на него! Он танцует в руках, словно приглашает: “Пойдём поиграем!” Настоящий друг.*

2. Тупны тасвирлап бирегез: ул нәрсәдән ясала, нинди була, ни өчен кулланыла һ.б. **(4 балл)**

3. Сез нинди спорт төрен яратасыз, нәрсә белән шөгыльләнәсез? Шул хакта 12-15 җөмлә төзеп языгыз. **(8 балл)**